61 279 



Rathkea octopunctata M. Sars. Tabel I. 



Paa de fleste af de Individer, vi have undersøgt, have Tentakelbulberne været ulige 

 store. De fire største Bulber have da baaret hver 4, de fire mindre hver 3 Tentakler. 

 Hos en Del Individer have alle Bulberne været omtrent lige store, hver med 3 Tentakler. 

 Ligesom Hartlaub (1896) ville vi ogsaa trække de Former ind under nærværende Art, 

 hos hvilke de store Bulber bære hver 3 Tentakler, de mindre hver 2 Tentakler. (Haeckels 

 Margellium odopundatum). 



Den Omstændighed, at Perioden i hvilken Arten optræder, falder paa samme Tid 

 i det sydlige Kattegat som i det nordlige Kattegat og Skagerak, saavel som det Forhold, 

 at der paa næsten alle Individerne fra Kattegat og Bælthavet er iagttaget Knopskydning, 

 tyder paa, at den er hjemmehørende i vore indre Farvande. 



Thamnantias eschscholtzi Haeckel. 

 Et lille ikke fuldvoksent Eksemplar af nærværende Art er taget ved Frederikshavn 

 i Sommeren 1898. Arten ligner habituelt Tiaropsis multicirrata, men Tentaklerne sidde 

 endnu tættere sammen end hos Tiaropsis, og Randlegemer forekomme ikke. 



Thamnantias forbesi Haeckel. 

 Af denne Art er der taget 4 smaa Individer, af 2— 3 mm i Diameter, ved Frederiks- 

 havn den 26. Juli 1898. Den nærstaaende Art T. hemisphærica Eschscholtz angives fra 

 Kiel af Möbius (1884). 



Melicertidium octocostattim M. Sars. 

 Et enkelt Eksemplar af denne Art er taget Nord for Anholt Knob den 16. August 

 1901 af Dr. Joh. Petersen. Aurivillius (1897 — 98) angiver den fra Skagerak i August, 

 September og Februar i 30 — 80 Meters Dybde, og Möbius (1873) anfører den fra Kiel i 

 Efteraaret. En ret god Afbildning af Dyret er givet af Forbes (1848). 



Eucopium quadratum Forbes. 

 Arten er forekommet i to af Prøverne fra Schultz's Grund fra 6. og 19. April 1901. 

 I alt er der taget ca. 20 Individer af en Størrelse af 2 — 3 mm . Den angives fra Kiel af 

 Möbius (1884) fra Februar. 



Obelia. Tabel II. 

 Den hyppigste af Obelia-Arterne er vistnok O. lucifera Forbes, hvis fastsiddende 

 Form er Laomedia geniculata L. Da Obeliernes Systematik for Tiden er meget usikker, 

 have vi imidlertid ikke søgt at afgrænse denne Meduse fra nærstaaende Former, men have 

 opført dem alle i samme Tabel. Maksimum for Obelias Optræden falder i Maj , Juni og 

 Juli, Minimum i Februar og Marts. Laomedia geniculata angives fra Kiel af Möbius (1873). 



